钦定古今图书集成/明伦汇编/氏族典/第263卷 > 王龟
## 钦定古今图书集成/明伦汇编/氏族典/第263卷 > 王龟

按《唐书王播传》：“播弟起，起子龟，字大年，性高简，博知
书传，无贵胄气。常以光福第，宾客多，更住永达里，林

知之，以左拾遗召入谢，自陈病不任职，诏许终父丧。
召为右补阙，再擢屯田员外郎，称疾去。崔玙观察宣”
歙，表为副。龟乐宛陵山水，故从之。入为祠部郎中、史
馆修撰。咸通中，知制诰。铎为相，改太常少卿、同州刺
史。牙将白约素暴横，尝哗言“月廪薄，以动士心为乱”，
龟捕杀之，人皆震栗。徙浙东观察使。初，式临州有惠
政，人闻其至，欢迎之。卒，赠工部尚书。子荛，力学有文
辞，以铎当国，不贡进士，终右司员外郎。